3 การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำ

หน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น
ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R407C R600a มีขนาดตั้งแต่

1/20 แรงม้า ถึง 10 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

บริษัทย่อยทั้งสามแห่ง คือบริษัท กุลธรเคอร์บี้เฟาน์ดรี่ จำกัด เป็นผู้ผลิตชิ้นส่วนเหล็กหล่อ (Quality
Casting)
จำหน่ายให้แก่ผู้ประกอบอุตสาหกรรมผลิตมอเตอร์คอมเพรสเซอร์และอุตสาหกรรมผลิตเครื่องยนต์
บริษัท กุลธรพรีเมียร์ จำกัด
เป็นผู้ผลิตมอเตอร์คอมเพรสเซอร์แบบลูกสูบและผลิตชิ้นส่วนเหล็กหล่อสำหรับอุตสาหกรรมผลิตมอเตอร์คอมเพรสเซอร์
และบริษัท กุลธร สตีล จำกัด ผู้ประกอบกิจการตัดและแปรรูปโลหะแผ่น (Coil Center)
สำหรับอุตสาหกรรมผลิตมอเตอร์คอมเพรสเซอร์ มอเตอร์ไฟฟ้าและอื่นๆ

3.2สิทธิและประโยชน์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์มี ดังนี้

  ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ 800,000
  เครื่อง

  สิทธิและประโยชน์ได้สิ้นสุดแล้ว

  ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  1,000,000 เครื่อง สิทธิและประโยชน์ได้สิ้นสุดแล้ว

  ฉบับที่ 3 ขนาดของกิจการมีกำลังผลิตมอเตอร์คอมเพรสเซอร์ขนาดใหญ่และชิ้นส่วนปีละประมาณ
  400,000

  เครื่อง ได้รับสิทธิและประโยชน์ที่สำคัญดังนี้

  - ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการอนุมัติ เว้นแต่

รายการเครื่องจักรที่มีอากรต่ำกว่าร้อยละสิบ (สิทธิและประโยชน์สิ้นสุดลงแล้วเมื่อวันที่ 25 มกราคม
2549)

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่รวม

ค่าที่ดินและเงินทุนหมุนเวียน นับแต่วันที่เริ่มมีรายได้ (วันที่ 4 มกราคม 2549) มีกำหนดเวลาสามปี

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสีย

ภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

3.3 การตลาดและภาวะการแข่งขัน

ธุรกิจในอุตสาหกรรมผลิตมอเตอร์คอมเพรสเซอร์
มีการแข่งขันรุนแรงทั้งตลาดภายในและต่างประเทศ
ประกอบกับในหลายปีที่ผ่านมาต้นทุนการผลิตเพิ่มมากขึ้นเนื่องจากราคาวัตถุดิบที่สูงขึ้นมาก
ทำให้ผู้ผลิตต้องแข่งขันกันมากขึ้นในการที่จะสนองตอบต่อความต้องการของลูกค้าทางด้านราคา
การสร้างความสัมพันธ์ที่ดีกับลูกค้าอย่างเป็นระบบและการปรับปรุง Productivity
ของกระบวนการผลิตให้สูงรวมทั้งการหาวัตถุดิบทางเลือกเพื่อทดแทนวัตถุดิบเดิมที่หายากและมีราคาสูงขึ้นเพื่อลดต้นทุนเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน

จุดเด่นทางการตลาดของบริษัทที่แตกต่างจากผู้ผลิตหลายราย คือ
บริษัทมีสถานะเป็นกลางเนื่องจากไม่ได้ผลิตสินค้าสำเร็จรูป เช่น ตู้เย็น ตู้ทำน้ำเย็น ตู้แช่
และเครื่องปรับอากาศแข่งขันกับลูกค้าและเน้นการให้ความยืดหยุ่นในการตอบสนองต่อความต้องการของลูกค้ามาก
จึงสามารถจำหน่ายสินค้าให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการขายประมาณ 25:75 ตามลำดับ
บริษัทกำหนดราคาสินค้าจากปัจจัยหลายอย่าง เช่น ภาวะการแข่งขันและปริมาณการสั่งซื้อของลูกค้า
ที่ผ่านมาราคาจำหน่ายสินค้าในประเทศและราคาส่งออกมีศักยภาพของต้นทุนและราคาขายที่แข่งขันได้อย่างสมบูรณ์กับราคาของคู่แข่ง

3.4 ลักษณะลูกค้า

ลูกค้าของบริษัทแบ่งเป็น 2 ประเภท คือ ผู้ผลิตตู้เย็น ตู้แช่ และเครื่องปรับอากาศรายใหญ่
ที่เรียกว่า OEM (Original Equipment Manufacturers) และผู้ผลิตตู้เย็น ตู้แช่ ตู้ทำน้ำเย็น
และเครื่องปรับอากาศรายย่อย
โดยบริษัทจะเป็นผู้จำหน่ายมอเตอร์คอมเพรสเซอร์ตรงให้กับผู้ผลิตรายใหญ่ทั้งภายในและต่างประเทศ
ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่ายคือ
Heatcraft Australia Pty. Ltd. ส่วนผู้ผลิตตู้เย็น ตู้แช่
และเครื่องปรับอากาศรายย่อยภายในประเทศ
บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ และสำหรับการขายส่งออก
บริษัทจะเป็นผู้ดำเนินการโดยตรงกับลูกค้า

  - 7 -

ส่วนแบ่งในตลาด

มอเตอร์คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

  บริษัท กุลธรเคอร์บี้ จำกัด (มหาชน) 32 %

  บริษัท กุลธรพรีเมียร์ จำกัด 22 %

  บริษัท ฮิตาชิ คอมเพรสเซอร์ (ประเทศไทย) จำกัด 21 %

  มอเตอร์คอมเพรสเซอร์นำเข้า 25 %

มอเตอร์คอมเพรสเซอร์สำหรับเครื่องปรับอากาศ

  บริษัท กุลธรเคอร์บี้ จำกัด (มหาชน) 16 %

  บริษัท อุตสาหกรรมคอมเพรสเซอร์ไทย จำกัด 10 %

  บริษัท สยามคอมเพรสเซอร์อุตสาหกรรม จำกัด 36 %

  บริษัท ไดกิ้น (ประเทศไทย) จำกัด 15 %

  บริษัท โค๊ปแลนด์ (ประเทศไทย) จำกัด 18 %

  มอเตอร์คอมเพรสเซอร์นำเข้า 5 %

3.5 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยสามแห่งคือ บริษัท กุลธรเคอร์บี้เฟาน์ดรี่ จำกัด บริษัท กุลธรพรีเมียร์ จำกัด
และบริษัท กุลธร สตีล จำกัด

  บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

 กำลังการผลิตและปริมาณการผลิตจริง (หน่วย : ล้านเครื่อง)

KKC KPC

ปี 2550 ปี 2549 ปี 2548 ปี 2550 ปี 2549 ปี 2548

กำลังผลิต 4.00 4.00 4.00 2.50 2.50 2.00

ปริมาณการผลิตจริง

มอเตอร์คอมเพรสเซอร์ 2.51 2.53 1.96 1.51 1.65 1.95

Condensing Unit 0.01 0.03 0.03 - - -

รวมปริมาณการผลิต 2.52 2.56 1.99 1.51 1.65 1.95

อัตราเพิ่ม (ลด) ของปริมาณการผลิต (1.56)% 28.64% 18.45% (8.48)% (15.38)% N/A

การจัดหาวัตถุดิบและชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์จัดซื้อจากทั้งภายในประเทศและต่างประเทศ
โดยมีสัดส่วนประมาณ 85:15 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท กุลธรพรีเมียร์ จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

- 8 -

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

 ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากประเทศออสเตรเลียและอัฟริกาใต้

ชิ้นส่วนอุปกรณ์ไฟฟ้า จากบริษัท Sensata Technologies

สำหรับ บริษัท กุลธรเคอร์บี้เฟาน์ดรี่ จำกัด และ บริษัทกุลธรพรีเมียร์ จำกัด
ในการผลิตชิ้นส่วนเหล็กหล่อนั้น จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป ที่ผ่านมา บริษัท
และบริษัทย่อยยังไม่เคยประสบปัญหาในการจัดหาวัตถุดิบเพื่อการผลิต
แต่บริษัทก็ได้หาแหล่งซื้อเพิ่มขึ้นสำรองไว้เพื่อป้องกันความเสี่ยง